ΓΡΑΠΤΗ ΕΡΩΤΗΣΗ E-2188/99

υποβολή: Konstantinos Hatzidakis (PPE-DE) προς την Επιτροπή

(29 Νοεμβρίου 1999)

Θέμα: Αναθεώρηση της απόφασης Bossman

Η απόφαση του Δικαστηρίου των Ευρωπαϊκών Κοινοτήτων (ΔΕΚ) στην απόφαση Bossman (C 415/93) δημιούργησε νέα δεδομένα στην ελεύθερη διακίνηση των αθλητών τα οποία από τότε έχουν αλλάξει πλήρως την εικόνα διαφόρων αθλημάτων και ιδίως του ποδοσφαίρου στις χώρες της Ευρώπης. Ωστόσο σήμερα, δηλ. τέσσερα χρόνια μετά από αυτήν την απόφαση, λίγοι είναι αυτοί που ακόμα πιστεύουν ότι οι αλλαγές που επέφερε κινούνται στη σωστή κατεύθυνση και ότι είναι για το καλό του αθλητισμού. Το σημαντικότατο στοιχείο της ταύτισης των φιλάθλων με τους συλλόγους τείνει να εξαλειφθεί πλήρως αφού οι τελευταίοι έχουν μετατραπεί στην πραγματικότητα σε πολυεθνικές επιχειρήσεις, οι δε μικρότεροι σύλλογοι δεν έχουν πλέον το κίνητρο δημιουργίας και ανάδειξης αθλητών καθώς αυτοί θα γίνουν πολύ γρήγορα βορά στις αδηφάγες ορέξεις των μεγάλων και εύρωστων οικονομικά συλλόγων. Η απόφαση του ΔΕΚ να αντιμετωπίσει το θέμα μόνο από την άποψη της μη διάκρισης και της ελεύθερης κυκλοφορίας παραγνωρίζοντας πλήρως τις σαφέστατες πολιτιστικές, παιδευτικές και ηθικές πτυχές του αθλητισμού γενικά και του ποδοσφαίρου ειδικότερα χαρακτηρίζεται από πολλές πλευρές ως πλήρως λανθασμένη.

Με δεδομένα αυτά αλλά και το γεγονός ότι το νομικό σκεπτικό της απόφασης βάλλεται πανταχόθεν και με πλήθος νομικών επιχειρημάτων ως μονομερές καθώς και ότι όλο και περισσότερο πληθαίνουν οι φωνές σε ευρωπαϊκό επίπεδο που ζητούν μία αναθεώρηση της απόφασης Bossman θα μπορούσε να με πληροφορήσει η Επιτροπή:

1. Πώς τοποθετείται απέναντι στο θέμα μετά και τη συμπερίληψη στη Συνθήκη του μστερνταμ της δήλωσηςπ αριθμόν 29 για τον αθλητισμό, στην οποία τονίζεται η κοινωνική σημασία του αθλητισμού και οι ιδιαιτερότητες του ερασιτεχνικού αθλητισμού αλλά και παρέχεται στα όργανα της ΕΕ η δυνατότητα ανάληψης δράσης και

2. εάν προτίθεται στο πλαίσιο αυτό να κινήσει ενώπιον του ΔΕΚ κάποιας μορφής διαδικασία για την αναθεώρηση αυτής της απόφασης ή πάντως να αναλάβει κάποιας μορφής νομοθετική πρωτοβουλία για τον περιορισμό των συνεπειών της στην κατεύθυνση τηςιοθέτησης μίας λύσης που θα λαμβάνει περισσότεροπόψη της τον πολιτιστικό, κοινωνικό και παιδευτικό ρόλο του αθλητισμού.

Απάντηση της κ. Διαμαντοπούλου εξ ονόματος Επιτροπής

(31 Ιανουαρίου 2000)

Η Επιτροπή επιθυμεί να διευκρινίσει στο αξιότιμο μέλος του Κοινοβουλίου ότι η απόφαση Bosman επικύρωσε την αρχή της εφαρμογής της ελεύθερης κυκλοφορίας των εργαζομένων στους επαγγελματίες αθλητές της Κοινότητας κατά τη λήξη του συμβολαίου τους. Αυτή η απόφαση καταδίκασε την πληρωμή αποζημιώσεων μεταγραφής, κατάρτισης ή προαγωγής, κυρίως εφόσον αυτές οι αποζημιώσεις δεν έχουν σχέση με το πραγματικό κόστος κατάρτισης κατά τις διεθνείς μεταγραφές, εντός της Κοινότητας, επαγγελματιών αθλητών, κατά τη λήξη του συμβολαίου τους, καθώς και τον περιορισμό του αριθμού παικτώνπηκόων άλλων κρατών μελών που μπορούν να συμπεριληφθούν στη σύνθεση της ομάδας κατά τους αγώνες μεταξύ συλλόγων.

Η Ευρωπαϊκή Επιτροπή ως θεματοφύλακας των συνθηκών έχει τηνποχρέωση να επαγρυπνεί για την τήρηση της απόφασης Bosman.

Όσον αφορά τη θέση της Ευρωπαϊκής Επιτροπής σχετικά με τις συνέπειες αυτής της απόφασης στην οργάνωση του αθλητισμού στην Ευρώπη, το αξιότιμο μέλος του Κοινοβουλίου μπορεί να ανατρέξει στην ανακοίνωση της Ευρωπαϊκής Επιτροπής(1) σχετικά με την έκθεσή της στο Ευρωπαϊκό Συμβούλιο με στόχο τη διαφύλαξη των σημερινών δομών του αθλητισμού και τη διατήρηση της κοινωνικής λειτουργίας τους στο κοινοτικό πλαίσιο (έκθεση Ελσίνκι για τον αθλητισμό). Πράγματι, σε αυτή την έκθεση επισημαίνεται ότι η Ευρωπαϊκή Επιτροπή είναι έτοιμη να μελετήσει μαζί με τις αθλητικές οργανώσεις συστήματα εναλλακτικά εκείνων που καταδίκασε το Δικαστήριο, έτσι ώστε ναπάρξει εγγύηση για μια αρμονική εξέλιξη του αθλητισμού καθώς και για την κατάρτιση των νέων αθλητών.

Όσον αφορά την αναθεώρηση της συνθήκης ΕΚ, η Ευρωπαϊκή Επιτροπή δημοσίευσε τη συνεισφορά της στην προσεχή διακυβερνητική διάσκεψη. Η πρόταση της εισαγωγής του αθλητισμού στη συνθήκη ΕΚ δεν ελήφθηπόψη.

(1) COM(1999)644 τελικό.